Pályázati felhívás

Zalakaros Város Önkormányzata nyilvános pályázatot hirdet a Zalakaros, 311/1 hrsz-ú ingatlanon lévő Gyógyhelyi látogatóépületének és rendezvénytérnek - kötött célú – rendezvény és vendéglátás célú üzemeltetésére az alábbiak szerint:
A Pályázó vállalja, hogy évenként legalább az alábbi rendezvényeket, programokat megvalósítja, és értékesítési feladatokat vállal az alábbiak szerint:

· szabadtéri rendezvények
· 8 nagy rendezvény lebonyolítása
· főszezonban hetente, szezonon kívül 2 hetente változó tematika mentén termékbemutatók és –kóstolók
· évente minimum 8 alkalommal klubkoncert illetve agóraszínházi előadás 
· állandó, heti rendszerességgel működő játszóház 

· nyílt napok, klubok, nyitott beszélgetések, felnőttképzések szervezése, előadók meghívása

· tematikus workshopok, képzések, találkozók szervezése

· helyi kézműves termékeket és ajándéktárgyat értékesítése

· értékesítési pont létrehozása a komplexumon belül, kifejezetten a garantált programok és komplex turisztikai csomagok helyszíni értékesítése
A látogató épületben meghatározott funkciókat tartani szükséges a kiviteli tervben meghatározottaknak megfelelően. (kötelező a játszóház, kávézó/büfé, ajándékbolt, értékesítési/info pont üzemeltetése)

Minimum 4 magánvállalkozás – elsősorban kkv – számára közvetlen, vagy közvetett üzleti lehetőséget kell biztosítani a projekt keretében. (szerződés vagy együttműködési megállapodás keretében)
1.) A pályázat tárgya:
Zalakaros, 311/1 hrsz-ú ingatlanon lévő Gyógyhelyi látogatóépület (895,75 m2 összes hasznos alapterületű) és rendezvénytér bérbeadása.

2.) Pályázati ajánlat:

A pályázati ajánlatnak tartalmaznia kell:

a) A pályázó nevét, címét,
b) Az elvárt üzemeltetési tervet az alábbi feltételekkel:
Üzemeltetési feltételek:
- A bérlemény üzemeltetése 2 évre szól, 2021. március 01. napjától 2023. március 01. napjáig, mely meghosszabbítható. A bérleti szerződés megszűnik, ha a szerződő felek a szerződést közös megegyezéssel megszüntetik (kezdeményezni a másik félhez 2 hónappal a tervezett felmondás előtti írásbeli szándéknyilatkozattal lehet), a bérlemény megsemmisül, az arra jogosult felmond, a nem természetes személy bérlő jogutód nélkül megszűnik. 
- Kizárólag rendezvény célú tevékenység végezhető a bérleményben. 
- Bérbeadó ellenkező esetben a bérleti szerződést azonnali hatállyal felmondhatja.

- A Bérlő az ingatlanrészt további bérletbe adhatja, gazdasági társaságba apportként nem viheti be, nem terhelheti meg, tilos jelen szerződésben nem foglalt további más célú hasznosítása is.
- A Bérlő tudomásul veszi, hogy a Bérbeadó az ingatlant megtekintett állapotban adja át, azon mindennemű karbantartási munka a Bérlő feladata.
- A bérlemény üzemeltetéséhez szükséges hatósági engedélyek beszerzése a Bérlő feladata, melyben a Bérbeadó együttműködni köteles.
- A bérlemény használata során a Bérlő köteles a vonatkozó munka-, tűzvédelmi és vagyonbiztonsági illetve környezetvédelmi jogszabályi előírásokat betartani és betartását ellenőrizni.
- Az épület biztosítása a Bérbeadó kötelessége, míg a bérleményben lévő a Bérlő tulajdonát képező tárgyak vagyonbiztosítása, valamint a felelősségbiztosítás a Bérlő feladata.
- A Bérlő a bérlemény üzemeltetésének – Bérbeadó hozzájárulásával történő – szüneteltetése esetén is köteles bérleti díjat fizetni és a költségeket viselni.
- A Bérlő a bérlemény közüzemi szolgáltatásainak szerződését - a bérlemény átadását követő közműmérők leolvasása után – köteles saját nevére átíratni és ezt követően a közüzemi számlák határidőre történő kiegyenlítéséről gondoskodni.
- A Bérlő vállalja, hogy a Bérleményhez kapcsolódóan elkülönített könyvelést vezet.

3.) Pályázati biztosíték: 

A pályázat érvényességének feltétele ajánlati biztosíték (bánatpénz) befizetése, amelyet az ajánlat megküldésével egyidejűleg kell az ajánlattevőnek a kiíró rendelkezésére bocsátani.
Az ajánlati biztosíték 2 havi bérleti díjnak
Bérlemény (2 hó 100.000,-Ft +Áfa-nak) megfelelő összeg.
Az ajánlati biztosítékot a Zalakaros Város Önkormányzata OTP Bank Nyrt.-nél vezetett 11749015-15432230 számú bankszámlájára kell befizetni a pályázat bontásával egyidejűleg. 

Az összeg eredményes pályázat esetén foglalónak minősül, fizetés esetén a bérleti díjba beszámít. A nem nyertes pályázók részére az ajánlatok elbírálásától számított 15 napon belül, egyéb esetekben a pályázati felhívás visszavonásától, az ajánlatok érvénytelenségének az ajánlatok érvénytelenségének vagy eredménytelenségének megállapításától 15 napon belül kamatmentesen visszajár.

A befizetés igazolása a pályázat melléklete.

4.) Jogi feltételek:

- az ingatlan az ingatlan nyilvántartás alapján per-, teher- és igénymentes. 
- pályázati ajánlatnak tartalmaznia kell az ajánlattevő részletes nyilatkozatát, így különösen: 
a / a pályázati felhívás feltételeinek elfogadására,
b/ az ellenszolgáltatás teljesítésére vonatkozó kötelezettség vállalásra.

c/ igazolás 

· arról, hogy a pályázó szerepel a köztartozásmentes adózói adatbázisban/NAV igazolás, illetve igazolás arról, hogy a pályázónak nincs helyi adó és gépjárműadó tartozása,
· nem áll csőd, végelszámolási, felszámolási eljárás alatt – ez kizáró ok,
· aláírási címpéldányt vagy aláírás-mintát (amennyiben az ügyvéd által ellenjegyzett aláírás-minta a cégbírósághoz benyújtásra kerül), természetes személyek érvényes személyi igazolvány hiteles másolatát kötelesek csatolni.
 - a pályáztatás tárgyát képező bérlemény megállapított legalacsonyabb bérleti díja 
 bérlemény (800.000,- Ft + Áfa / hó összeg.
- a pályázatot az, az ajánlattevő nyeri meg, akinek

· az ajánlata megfelel a pályázati kiírás tartalmi feltételeinek, (üzemeltetési, jogi és egyéb feltételeknek), továbbá 

· aki a bérleti díj tekintetében a legkedvezőbb ajánlatot adja, 

· a bérleti díj a képviselőtestület által meghatározott induló összegnél alacsonyabb nem lehet.
A pályázatot elnyert ajánlattevővel az ajánlat elfogadásától számított 15 napon belül szerződést kell kötni. A szerződéskötési határidőnek a pályázatot elnyerő részéről történő elmulasztása esetén a szerződést a következő legjobbnak ítélt ajánlattevővel lehet megkötni, amennyiben ez az ajánlat is megfelel a pályázati kiírás feltételeinek. Ha a szerződés ebben az esetben sem jön létre, a bérlemény tekintetében új pályázatot kell kiírni. 
5.) Egyéb kikötések:

Zalakaros Város Önkormányzata a pályázati kiírást az ajánlatok benyújtására meghatározott időpontig indokolás nélkül visszavonhatja.

6.) Pályázat benyújtása:
A pályázatokat ”látogatóépület és rendezvénytér bérbeadása” jeligére zárt borítékban Zalakarosi Közös Önkormányzati Hivatal titkársága (8749 Zalakaros, Gyógyfürdő tér 1, 101 szoba - Telefon: 93/ 340-100) kell eljuttatni.
Pályázat beadási határideje: 2020.04.11.
Pályázat bontásának időpontja: 2020.04.11.

Pályázat bontásának helye: Zalakarosi Közös Önkormányzati Hivatal 8749 Zalakaros, Gyógyfürdő tér. 1. I. emeleti Tanácskozó terme.
A Pályázat akkor minősül határidőre benyújtottnak, ha az ajánlattételi határidő lejártáig a megadott címre beérkezik. A pályázaton részt vehet minden jogi- és természetes személy. Az ajánlatok felbontásánál az ajánlattevők, valamint az általuk meghívott személyek lehetnek jelen. 
7.) A pályázati ajánlatok érvénytelensége:
Az ajánlatok bontását követően megállapításra kerül, hogy mely ajánlatok érvényesek és melyek érvénytelenek. A pályázati tárgyaláson csak az az ajánlattevő vehet részt, akinek ajánlatát az ajánlattevő nem minősítette érvénytelennek. 
Érvénytelen az ajánlat, ha:
a.) az ajánlatot a benyújtásra meghatározott határidő eltelte után nyújtották be,

b.) a bánatpénzt az ajánlattevő nem bocsátotta a kiíró rendelkezésére, vagy annak befizetését nem igazolta,

c.) az ajánlat nem felel meg a pályázati kiírás alaki és tartalmi feltételeinek, (üzemeltetési, jogi feltételeknek)

d.) a pályázati felhívásban megadott induló árnál alacsonyabb összegű ajánlati árat tartalmaz,

e.) az ajánlati felhívásban meghatározott mellékleteket nem tartalmazza.

f.) olyan ajánlattevő nyújtotta be, amelyik nem jogosult részt venni a pályázaton.

A pályázati felhívásnak nem megfelelő, hiányos pályázat esetén a pályázót a pályázat benyújtását követő 5 napon belül a kiíró hiánypótlásra szólítja fel. Hiánypótlásra csak egyszer, a felszólítás kézhezvételétől számított 5 napon belül van lehetőség. A pályázatbefogadás időpontjának a pályázati felhívásnak hiánytalanul megfelelő pályázat - hiánypótlási felhívás esetén a teljes körű hiánypótlás - beérkezésének időpontját kell tekinteni.
8.) Pályázat elbírálása:

Az érvényes ajánlatot tevő(k) részvételével pályázati tárgyalásra (versenytárgyalásra) kerülhet sor, amelynek helyéről és időpontjáról a meghívott ajánlattevő(k) értesítést kap(nak). Az ajánlatkérő az érvényes ajánlatot benyújtó pályázókkal külön-külön tárgyal.

A pályázati tárgyaláson csak az, az ajánlattevő vehet részt, aki a pályázati ajánlatát az előirt időben és tartalommal benyújtotta és igazolta, hogy a pályázati biztosítékot a kiíró rendelkezésére bocsátotta.

A pályázati tárgyalást a Képviselőtestület által felkért ügyvéd vezeti.

Az ajánlatkérő előzetesen egy tárgyalási fordulót tervez, de amennyiben szükségesnek tartja, sor kerülhet további tárgyalási fordulókra is. A versenytárgyalás utolsó fordulójára az elbírálást megelőzően, a képviselőtestületi ülésen kerül sor, amennyiben azonban egy tárgyalási fordulóra kerül sor, az képviselőtestületi ülésen történik.

A pályázat kiírásában és a pályázat elbírálásában részt vevő személy a vele szemben fennálló kizárási okot köteles haladéktalanul bejelenteni a jegyzőnek. Az elfogultságot a pályázó is bejelentheti.

A versenytárgyalás során a felek az ajánlat üzemeletetési tartalmáról, a bérlet díj összegéről, a felek által elvárt biztosítékokról, és a szerződéses feltételekről tárgyalnak. 

A kapott érvényes ajánlatokat Zalakaros Város Önkormányzata Képviselőtestülete bírálja el, amelynek időpontjáról a meghívott ajánlattevőket írásban értesíti.

Az elbírálás helye: 8749 Zalakaros, Gyógyfürdő tér 1. I. emelet tanácskozó terme

Az elbírálás várható időpontja: Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendeletének 26.§-a alapján kerül meghatározásra, - legkésőbb 2020.04.23.
A pályázat eredményhirdetése a pályázati tárgyalások befejezésével egyidejűleg történik. 

A pályázat kiírója fenntartja magának azt a jogot, hogy a pályázatot indokolás nélkül eredménytelennek nyilvánítsa.

Az ajánlattevők az ajánlatukhoz az elbírálástól számított 30 napig kötve vannak. A győztes pályázó az eredményhirdetéstől számított 15 napon belül köteles megkötni a bérleti és üzemeltetési szerződést. A szerződést az önkormányzat nevében eljáró ügyvéd készíti el.
A befizetett ajánlati biztosíték (bánatpénz) a bérleti díj összegébe beszámításra kerül. Amennyiben a pályázat nyertese valamely okból eláll az üzemeltetési szándékától az ajánlati kötöttség ideje alatt, azaz nem köti meg a bérleti és üzemeltetési szerződést a fenti határidőn belül, az ajánlati biztosítékot elveszti és a pályázat második helyezettje léphet a helyébe. 

9.)A bérleti díj fizetése: 

A szerződés teljesítésének biztosítására a Bérbeadó 3 havi bérleti és eszközhasználati díjnak megfelelő opciós díjat (kauciót) határoz meg, amelyet a szerződéskötéskor a Zalakaros Város Önkormányzat letéti számlájára kell utalni. A kaució az eszközök állagmegóvását és a tartós nemfizetés esetét biztosítja. /Erről külön szerződés köthető/ A kaució összege a bérleti szerződés megszűnésekor visszajár.
A pályázat feltételeiről szóló tájékoztató átvehető a Zalakaros Város Közös Önkormányzati Hivatal Városfejlesztési Osztályán (8749 Zalakaros, Gyógyfürdő tér 1. Fsz. 02. szoba Tel.: 93/340-100). 2020.03.02.-2020.04.11-ig minden hétfőn 09.00 óra és 12.00 óra között. 

A bérlemény műszaki dokumentációja a fenti helyen és időben megtekinthető.
A tárgyalás időpontjáról az ajánlattevők értesítést kapnak.

Az önkormányzat fenntartja magának a jogot, hogy a pályázatot eredménytelenné nyilvánítja vagy a pályázati határidő lejárta előtt azt indokolás nélkül visszavonhatja. 

Zalakaros, 2020. …
Meghirdetve: 2020. ….

                                                                                              Novák Ferenc

